text: اس موقع پر تمل، انگریزی اور ہندی تینوں زبانوں میں تقریر کرتے ہوئے صدر جمہوریہ نے کہا کہ یہ بے حد مسرت کی بات ہے کہ مہاتما گاندھی کے ذریعہ قائم کردہ دکشن بھارت ہندی پرچار سبھا نے سو سال کی مدت پوری کرلی ہے۔ اس ادارے نے ہمارے ملک کی جنوبی ریاستوں میں ہندی کے فروغ کے لئے کام کیا ہے۔ مہاتما گاندھی کے مجسمے کو یہاں قائم کر کے سبھا نے بابائے قوم کو ان کے 150 ویں یوم پیدائش پر خراج عقیدت پیش کیا ہے۔